**บันทึกหลักการและเหตุผล**

**ประกอบกฎกระทรวง กำหนดลักษณะของสหกรณ์ที่จะรับจดทะเบียน**

**วัตถุประสงค์ และขอบเขตแห่งการดำเนินกิจการของสหกรณ์แต่ละประเภท**

**พ.ศ. ....**

------------------------------------

**หลักการ**

กำหนดลักษณะของสหกรณ์ที่จะรับจดทะเบียน วัตถุประสงค์ และขอบเขตแห่งการดำเนินกิจการ ให้มีความเหมาะสม

**เหตุผล**

โดยที่มาตรา ๓๓/๑ วรรคสอง แห่งพระราชบัญญัติสหกรณ์ (ฉบับที่ 3) พ.ศ. 2562 บัญญัติให้กำหนดลักษณะของสหกรณ์ที่จะรับจดทะเบียน วัตถุประสงค์ และขอบเขตแห่งการดำเนินกิจการที่จะพึงดำเนินการได้ของสหกรณ์แต่ละประเภทไว้ในกฎกระทรวง อันจะทำให้การดำเนินงานของสหกรณ์แต่ละประเภทมีความชัดเจน เพื่อให้สหกรณ์เป็นองค์กรหลักในการช่วยเหลือสมาชิกตามวิธีการ อุดมการณ์ และหลักการสหกรณ์ โดยไม่มุ่งแสวงหากำไรมาแบ่งปันกัน และเพื่อให้เหมาะสมกับสภาวการณ์ปัจจุบันที่เปลี่ยนแปลงไป จึงจำเป็นต้องออกกฎกระทรวงนี้



**กฎกระทรวง**

**กำหนดลักษณะของสหกรณ์ที่จะรับจดทะเบียน**

**วัตถุประสงค์ และขอบเขตแห่งการดำเนินกิจการของสหกรณ์แต่ละประเภท**

**พ.ศ. ...**

**-----------------------**

อาศัยอำนาจตามความในมาตรา ๕ มาตรา ๓๓/๑ มาตรา ๓๔ มาตรา ๔๓ ประกอบมาตรา ๔๖ แห่งพระราชบัญญัติสหกรณ์ (ฉบับที่ 3) พ.ศ. 2562 อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๖ ประกอบกับมาตรา ๔๒ ของรัฐธรรมนูญแห่ง ราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวง เกษตรและสหกรณ์ออกกฎกระทรวงไว้

ข้อ ๑ กฎกระทรวงฉบับนี้ให้มีผลใช้บังคับเมื่อพ้นกำหนดเก้าสิบวัน นับถัดจากวันประกาศใน ราชกิจจานุเบกษา

ข้อ ๒ ให้ยกเลิกกฎกระทรวงกำหนดประเภทของสหกรณ์ที่จะรับจดทะเบียน พ.ศ. ๒๕๔๘

ข้อ ๓ ประเภทของสหกรณ์ที่จะรับจดทะเบียนมีดังต่อไปนี้

(๑) สหกรณ์การเกษตร

(๒) สหกรณ์ประมง

(๓) สหกรณ์นิคม

(๔) สหกรณ์ร้านค้า

(๕) สหกรณ์บริการ

(๖) สหกรณ์ออมทรัพย์

(๗) สหกรณ์เครดิตยูเนียน

ข้อ ๔ ลักษณะของสหกรณ์ที่จะรับจดทะเบียน วัตถุประสงค์ และขอบเขตแห่งการดำเนิน กิจการของสหกรณ์แต่ละประเภทมีดังต่อไปนี้

1. สหกรณ์การเกษตร

(1.1) ลักษณะของสหกรณ์ที่จะรับจดทะเบียน

สหกรณ์ที่จัดตั้งขึ้นจากการรวมตัวกันของผู้ประกอบอาชีพหลักทางเกษตรกรรม   
ที่เป็นบุคคลธรรมดาและบรรลุนิติภาวะที่ขึ้นทะเบียนเกษตรกรกับหน่วยงานของรัฐ มีความเดือดร้อนจากการประกอบอาชีพ หรือเป็นสหกรณ์ที่เกิดจากการเปลี่ยนฐานะกลุ่มเกษตรกร เพื่อดำเนินการตามวัตถุประสงค์และขอบเขตแห่งการดำเนินกิจการของสหกรณ์การเกษตร

(1.2) วัตถุประสงค์

* + 1. แก้ไขปัญหาและพัฒนาการประกอบอาชีพของสมาชิก
    2. ส่งเสริมประโยชน์อันเกี่ยวกับการดำเนินธุรกิจ การผลิต การค้า การบริการ และการอุตสาหกรรม อันจำเป็นที่เกี่ยวกับอาชีพหลัก และการดำรงชีวิต
    3. ส่งเสริมการออมของสมาชิก
    4. ปกป้อง รักษา และสร้างโอกาสทางเศรษฐกิจและสังคมให้แก่สมาชิก
    5. ส่งเสริมการเรียนรู้และการพัฒนาคุณภาพชีวิตของสมาชิกและชุมชน
    6. ร่วมมือกับสหกรณ์อื่น สันนิบาตสหกรณ์แห่งประเทศไทย ชุมนุมสหกรณ์ องค์กร ชุมชน ภาคเอกชน และหน่วยงานของรัฐเพื่อส่งเสริมและปรับปรุงกิจการของสหกรณ์
    7. ส่งเสริมและเผยแพร่อาชีพการเกษตร หัตถกรรม อุตสาหกรรม  
       ในครัวเรือนหรือการประกอบอาชีพอย่างอื่นในหมู่สมาชิกและครอบครัวสมาชิก รวมทั้งการส่งเสริมความรู้ในการผลิตทางอุตสาหกรรม เพื่อให้สมาชิกมีอาชีพและรายได้ที่มั่นคง

(1.3) ขอบเขตแห่งการดำเนินกิจการที่จะกำหนดเป็นอำนาจกระทำการของสหกรณ์การเกษตรในข้อบังคับ

(๑.3.1) จัดหาทุนเพื่อดำเนินกิจการตามวัตถุประสงค์ของสหกรณ์ โดยวิธีการออกหุ้น การรับฝากเงิน การกู้ยืมเงิน รับเงินอุดหนุน หรือทรัพย์สินที่มีผู้ยกให้

(1.3.2) จัดหาปัจจัยการผลิต วัสดุการเกษตร และเครื่องอุปโภคบริโภคที่  
จำเป็นมาจำหน่ายแก่สมาชิก

(1.3.3) รวบรวมผลิตผลการเกษตร ผลิตภัณฑ์และบริการของสมาชิกมาจัดการขายหรือแปรรูปออกขายโดยซื้อหรือรวบรวมผลิตผลจากสมาชิกก่อนผู้อื่น

(1.3.4) จัดให้มีเงินกู้หรือสินเชื่อแก่สมาชิกเพื่อการประกอบอาชีพและการ  
ดำรงชีพ หรือให้สหกรณ์อื่นกู้ยืมเงิน

(1.3.5) จัดให้มีบริการด้านต่าง ๆ ที่เกี่ยวข้อง เพื่อการประกอบอาชีพ และการดำรงชีพ

(1.3.6) จัดให้มีสิ่งปลูกสร้าง โรงงานอุตสาหกรรม เครื่องมือ เครื่องจักรกลการเกษตร ยานพาหนะขนส่ง เกี่ยวกับการผลิต รวบรวม เก็บรักษาและแปรรูปผลผลิตทางการเกษตรสำหรับกิจการของสหกรณ์หรือให้บริการแก่สมาชิก

(1.3.7) ฝากหรือลงทุนอย่างอื่นตามกฎหมายสหกรณ์

(1.3.8) ให้สวัสดิการและการสงเคราะห์ตามสมควรแก่สมาชิกและครอบครัว

(1.3.9) ส่งเสริมกิจกรรมกลุ่มของสมาชิก กลุ่มสตรีสหกรณ์ กลุ่มเยาวชนสหกรณ์ กลุ่มผู้ใช้น้ำ กลุ่มรวมกันผลิต กลุ่มรวมกันซื้อ กลุ่มรวมกันขาย และกลุ่มออมทรัพย์ ฯลฯ

(1.3.10) ให้ความช่วยเหลือทางวิชาการแก่สมาชิก

(1.3.11) ขอหรือรับความช่วยเหลือทางวิชาการจากทางราชการ หน่วยงานของต่างประเทศหรือบุคคลอื่นใด

(1.3.12) จัดให้ได้มา ซื้อ ถือกรรมสิทธิ์หรือทรัพยสิทธิครอบครอง กู้ ยืม เช่า เช่าซื้อ รับโอนสิทธิการเช่าหรือสิทธิการเช่าซื้อ จำนองหรือจำนำ ขายหรือจำหน่ายด้วยวิธีอื่นใดซึ่งทรัพย์สิน และดำเนินกิจการต่าง ๆ เพื่อให้เป็นไปตามวัตถุประสงค์ที่กล่าวข้างต้นเกี่ยวกับการประกอบอาชีพทางการเกษตร

(๒) สหกรณ์ประมง

(2.1) ลักษณะของสหกรณ์ที่จะรับจดทะเบียน

สหกรณ์ที่จัดตั้งขึ้นจากการรวมตัวกันของผู้ประกอบอาชีพหลักทางการประมง   
ที่เกี่ยวกับการจับสัตว์น้ำ การเลี้ยงหรือเพาะเลี้ยงสัตว์น้ำ เป็นบุคคลธรรมดาและบรรลุนิติภาวะที่ขึ้นทะเบียนเกษตรกรกับหน่วยงานของรัฐ และมีความเดือดร้อนจากการประกอบอาชีพ หรือเป็นสหกรณ์ที่เกิดจากการเปลี่ยนฐานะกลุ่มเกษตรกร เพื่อดำเนินการตามวัตถุประสงค์และขอบเขตแห่งการดำเนินกิจการของสหกรณ์ประมง

(2.2) วัตถุประสงค์

* + 1. แก้ไขปัญหาและพัฒนาการประกอบอาชีพของสมาชิก
    2. ส่งเสริมประโยชน์อันเกี่ยวกับการดำเนินธุรกิจ การผลิต การค้า การบริการ และการอุตสาหกรรม อันจำเป็นที่เกี่ยวกับอาชีพหลัก และการดำรงชีวิต
    3. ส่งเสริมการออมของสมาชิก
    4. ปกป้อง รักษา และสร้างโอกาสทางเศรษฐกิจและสังคมให้แก่สมาชิก
    5. ส่งเสริมการเรียนรู้และการพัฒนาคุณภาพชีวิตของสมาชิกและชุมชน
    6. ร่วมมือกับสหกรณ์อื่น สันนิบาตสหกรณ์แห่งประเทศไทย ชุมนุมสหกรณ์ องค์กร ชุมชน ภาคเอกชน และหน่วยงานของรัฐเพื่อส่งเสริมและปรับปรุงกิจการของสหกรณ์
    7. ส่งเสริมและเผยแพร่อาชีพการประมง อุตสาหกรรมในครัวเรือนหรือการประกอบอาชีพอย่างอื่นในหมู่สมาชิกและครอบครัวสมาชิก รวมทั้งการส่งเสริมความรู้ในการผลิตทางอุตสาหกรรม เพื่อให้สมาชิกมีอาชีพและรายได้ที่มั่นคง

(2.3) ขอบเขตแห่งการดำเนินกิจการ ที่จะกำหนดเป็นอำนาจกระทำการของสหกรณ์ประมงในข้อบังคับ

(2.3.1) จัดหาทุนเพื่อดำเนินกิจการตามวัตถุประสงค์ของสหกรณ์ โดยวิธีการออกหุ้น การรับฝากเงิน การกู้ยืมเงิน รับเงินอุดหนุน หรือทรัพย์สินที่มีผู้ยกให้

(2.3.2) จัดหาปัจจัยการผลิต วัสดุการเกษตรและการประมง และเครื่องอุปโภคบริโภคที่จำเป็นมาจำหน่ายแก่สมาชิก

(2.3.3) รวบรวมผลิตผลการประมง ผลิตภัณฑ์และบริการของสมาชิกมาจัดการขายหรือแปรรูปออกขายโดยซื้อหรือรวบรวมผลิตผลจากสมาชิกก่อนผู้อื่น

(2.3.4) จัดให้มีเงินกู้หรือสินเชื่อแก่สมาชิกเพื่อการประกอบอาชีพและการ  
ดำรงชีพ หรือให้สหกรณ์อื่นกู้ยืมเงิน

(2.3.5) จัดให้มีบริการด้านต่าง ๆ ที่เกี่ยวข้อง เพื่อการประกอบอาชีพ และการดำรงชีพ

(2.3.6) จัดให้มีสิ่งปลูกสร้าง โรงงานอุตสาหกรรม เครื่องมือ เครื่องจักรกลการเกษตรและการประมง ยานพาหนะขนส่ง เกี่ยวกับการผลิต รวบรวม เก็บรักษาและแปรรูปผลผลิตทางการประมงสำหรับกิจการของสหกรณ์หรือให้บริการแก่สมาชิก

(2.3.7) ฝากหรือลงทุนอย่างอื่นตามกฎหมายสหกรณ์

(2.3.8) ให้สวัสดิการและการสงเคราะห์ตามสมควรแก่สมาชิกและครอบครัว

(2.3.9) ส่งเสริมกิจกรรมกลุ่มของสมาชิก กลุ่มสตรีสหกรณ์ กลุ่มเยาวชนสหกรณ์ กลุ่มรวมกันผลิต กลุ่มรวมกันซื้อ กลุ่มรวมกันขาย และกลุ่มออมทรัพย์ ฯลฯ

(2.3.10) ให้ความช่วยเหลือทางวิชาการแก่สมาชิก

(2.3.11) ขอหรือรับความช่วยเหลือทางวิชาการจากทางราชการ หน่วยงานของต่างประเทศหรือบุคคลอื่นใด

(2.3.12) จัดให้ได้มา ซื้อ ถือกรรมสิทธิ์หรือทรัพยสิทธิครอบครอง กู้ ยืม เช่า เช่าซื้อ รับโอนสิทธิการเช่าหรือสิทธิการเช่าซื้อ จำนองหรือจำนำ ขายหรือจำหน่ายด้วยวิธีอื่นใดซึ่งทรัพย์สิน และดำเนินกิจการต่าง ๆ เพื่อให้เป็นไปตามวัตถุประสงค์ที่กล่าวข้างต้นเกี่ยวกับการประกอบอาชีพทางการประมง

(๓) สหกรณ์นิคม

(3.1) ลักษณะของสหกรณ์ที่จะรับจดทะเบียน

สหกรณ์ที่จัดตั้งขึ้นจากการรวมตัวกันของประชาชนเพื่อดำเนินการตามวัตถุประสงค์และขอบเขตแห่งการดำเนินกิจการของสหกรณ์นิคมในกรณีอย่างหนึ่งอย่างใด ดังนี้

* + 1. จัดตั้งขึ้นในเขตนิคมสหกรณ์หรือในพื้นที่ที่หน่วยงานภาครัฐกำหนดเพื่อให้สมาชิกได้รับที่ดินเพื่อการอยู่อาศัยและประกอบอาชีพทางเกษตรกรรมตามพระราชบัญญัติจัดที่ดินเพื่อการ  
       ครองชีพ พ.ศ.2511 หรือตามกฎหมายอื่นในลักษณะเดียวกัน
    2. จัดตั้งขึ้นเพื่อให้สมาชิกทุกสาขาอาชีพที่มีความเดือดร้อนเกี่ยวกับที่อยู่อาศัยและไม่มีที่ดินเป็นของตนเอง โดยสหกรณ์ดำเนินการ จัดหา จัดสรร ที่ดินหรือที่อยู่อาศัยโดยวิธีใดวิธีหนึ่ง   
       ไม่ว่าจะเป็นที่ดินที่รัฐหรือเอกชนยกให้ ซื้อ เช่าซื้อ หรือเช่า เพื่อให้สมาชิกได้มีที่อยู่อาศัยเป็นกรรมสิทธิ์ของตนเอง และจะต้องดำเนินการจัดสรรที่ดินตามพระราชบัญญัติจัดสรรที่ดิน พ.ศ.2543 หรือตามกฎหมายอื่นในลักษณะเดียวกัน ยกเว้นกรณีที่เป็นการเช่าที่ดินจากรัฐหรือเอกชน

การจดทะเบียนจัดตั้งสหกรณ์ตาม (3.1.2) กำหนดให้ดำเนินการเรื่องจัดสรรที่ดินเพื่อเป็นที่อยู่อาศัยให้กับสมาชิกได้เฉพาะพื้นที่ที่กำหนดในแผนดำเนินการเกี่ยวกับธุรกิจหรือกิจกรรมของสหกรณ์ตามที่ยื่นขอจดทะเบียนสหกรณ์เท่านั้น ห้ามมิให้สหกรณ์ดำเนินการจัดสรรที่ดินเพิ่มเติมในพื้นที่อื่นอีกและสหกรณ์ต้องเลิกเมื่อดำเนินการให้สมาชิกได้มีที่อยู่อาศัยเป็นกรรมสิทธิ์ของตนเองเสร็จสิ้นตามวัตถุประสงค์แล้ว

(3.2) วัตถุประสงค์ของสหกรณ์นิคมตามข้อ (3.1.1)

* + 1. แก้ไขปัญหาที่ดินทำกิน ที่อยู่อาศัย และพัฒนาการประกอบอาชีพของสมาชิก
    2. ส่งเสริมประโยชน์อันเกี่ยวกับการดำเนินธุรกิจ การผลิต การค้า การบริการ และการอุตสาหกรรม อันจำเป็นที่เกี่ยวกับอาชีพหลักและการดำรงชีวิต
    3. ส่งเสริมการออมของสมาชิก
    4. ปกป้อง รักษา และสร้างโอกาสทางเศรษฐกิจและสังคมให้แก่สมาชิก
    5. ส่งเสริมการเรียนรู้และการพัฒนาคุณภาพชีวิตของสมาชิกและชุมชน
    6. ร่วมมือกับสหกรณ์อื่น สันนิบาตสหกรณ์แห่งประเทศไทย ชุมนุมสหกรณ์ องค์กร ชุมชน ภาคเอกชน และหน่วยงานของรัฐเพื่อส่งเสริมและปรับปรุงกิจการของสหกรณ์
    7. ส่งเสริมและเผยแพร่อาชีพการเกษตร หัตถกรรม อุตสาหกรรมในครัวเรือนหรือการประกอบอาชีพอย่างอื่นในหมู่สมาชิกและครอบครัวสมาชิก รวมทั้งการส่งเสริมความรู้ในการผลิตทางอุตสาหกรรม เพื่อให้สมาชิกมีอาชีพและรายได้ที่มั่นคง

(3.3) ขอบเขตแห่งการดำเนินกิจการของสหกรณ์นิคมตามข้อ (3.1.1) ที่จะกำหนดเป็นอำนาจกระทำการของสหกรณ์ในข้อบังคับ

(3.3.๑) ครอบครองและจัดสรรที่ดินให้สมาชิกใช้เป็นที่อยู่อาศัยและประกอบอาชีพในรูปนิคมสหกรณ์ การเช่า หรือการเช่าซื้อ

(3.2.2) พัฒนาหมู่บ้าน การคมนาคม สิ่งสาธารณะต่าง ๆ ตลอดจนปรับปรุงบำรุงที่ดิน เพื่อความสะดวกและเหมาะสม

(3.3.3) จัดหาทุนเพื่อดำเนินกิจการตามวัตถุประสงค์ของสหกรณ์ โดยวิธีการออกหุ้น การรับฝากเงิน การกู้ยืมเงิน รับเงินอุดหนุนหรือทรัพย์สินที่มีผู้ยกให้

(3.3.4) จัดหาปัจจัยการผลิต วัสดุการเกษตร และเครื่องอุปโภคบริโภคที่  
จำเป็นมาจำหน่ายแก่สมาชิก

(3.3.5) รวบรวมผลิตผลการเกษตร ผลิตภัณฑ์และบริการของสมาชิกมาจัดการขายหรือแปรรูปออกขายโดยซื้อหรือรวบรวมผลิตผลจากสมาชิกก่อนผู้อื่น

(3.3.6) จัดให้มีเงินกู้หรือสินเชื่อแก่สมาชิกเพื่อการประกอบอาชีพและการ  
ดำรงชีพ หรือให้สหกรณ์อื่นกู้ยืมเงิน

(3.3.7) จัดให้มีบริการด้านต่าง ๆ ที่เกี่ยวข้อง เพื่อการประกอบอาชีพ และการดำรงชีพ

(3.3.8) จัดให้มีสิ่งปลูกสร้าง โรงงานอุตสาหกรรม เครื่องมือ เครื่องจักรกลการเกษตร ยานพาหนะขนส่ง เกี่ยวกับการผลิต รวบรวม เก็บรักษาและแปรรูปผลผลิตทางการเกษตรสำหรับกิจการของสหกรณ์หรือให้บริการแก่สมาชิก

(3.3.9) ฝากหรือลงทุนอย่างอื่นตามกฎหมายสหกรณ์

(3.3.10) ให้สวัสดิการและการสงเคราะห์ตามสมควรแก่สมาชิกและครอบครัว

(3.3.11) ส่งเสริมกิจกรรมกลุ่มของสมาชิก กลุ่มสตรีสหกรณ์ กลุ่มเยาวชนสหกรณ์ กลุ่มรวมกันผลิต กลุ่มรวมกันซื้อ กลุ่มรวมกันขาย และกลุ่มออมทรัพย์ ฯลฯ

(3.3.12) ให้ความช่วยเหลือทางวิชาการแก่สมาชิก

(3.3.13) ขอหรือรับความช่วยเหลือทางวิชาการจากทางราชการ หน่วยงานของต่างประเทศหรือบุคคลอื่นใด

(3.3.14) จัดให้ได้มา ซื้อ ถือกรรมสิทธิ์หรือทรัพยสิทธิครอบครอง กู้ ยืม เช่า เช่าซื้อ รับโอนสิทธิการเช่าหรือสิทธิการเช่าซื้อ จำนองหรือจำนำ ขายหรือจำหน่ายด้วยวิธีอื่นใดซึ่งทรัพย์สิน และดำเนินกิจการต่าง ๆ เพื่อให้เป็นไปตามวัตถุประสงค์ที่กล่าวข้างต้นเกี่ยวกับที่อยู่อาศัยและการประกอบอาชีพทางการเกษตร

(3.4) วัตถุประสงค์ของสหกรณ์นิคมตามข้อ (3.1.2)

* + 1. แก้ไขปัญหาที่อยู่อาศัยและการให้บริการสาธารณะแก่สมาชิก
    2. ส่งเสริมการออมของสมาชิก
    3. ปกป้อง รักษา และสร้างโอกาสทางเศรษฐกิจและสังคมให้แก่สมาชิก
    4. ส่งเสริมการเรียนรู้และการพัฒนาคุณภาพชีวิตของสมาชิกและชุมชน
    5. ร่วมมือกับสหกรณ์อื่น สันนิบาตสหกรณ์แห่งประเทศไทย ชุมนุมสหกรณ์ องค์กร ชุมชน ภาคเอกชน และหน่วยงานของรัฐเพื่อส่งเสริมและปรับปรุงกิจการของสหกรณ์

(3.5) ขอบเขตแห่งการดำเนินกิจการของสหกรณ์นิคมตามข้อ (3.1.๒) ที่จะกำหนดเป็นอำนาจกระทำการของสหกรณ์ในข้อบังคับ

(3.5.1) จัดหาและพัฒนาที่ดิน หรือที่ดินพร้อมที่อยู่อาศัยให้แก่สมาชิก

(3.5.2) จัดสร้างบ้านเรือนที่อยู่อาศัยให้สมาชิกซื้อ หรือเช่าซื้อ หรือวิธีอื่นใด รวมทั้งจัดซื้อวัสดุก่อสร้างและสิ่งอื่นที่เกี่ยวข้อง

(3.5.3) ต่อเติม ซ่อมแซม ปรับปรุง ดูแลรักษาบ้านเรือนที่อยู่อาศัย และบริการอื่น ๆ เพื่อให้เหมาะสมกับการอยู่อาศัยของสมาชิก

(3.5.4) พัฒนาหมู่บ้าน สิ่งสาธารณะต่าง ๆ เพื่อความสะดวกและเหมาะสม

(3.5.5) จัดหาทุนเพื่อดำเนินกิจการตามวัตถุประสงค์ของสหกรณ์ โดยวิธีการ  
ออกหุ้น การรับฝากเงิน การกู้ยืมเงิน รับเงินอุดหนุนหรือทรัพย์สินที่มีผู้ยกให้

(3.5.6) จัดหาเครื่องอุปโภคบริโภคที่จำเป็นมาจำหน่ายแก่สมาชิก

(3.5.7) จัดให้มีเงินกู้หรือสินเชื่อแก่สมาชิกเพื่อการเคหะ หรือให้สหกรณ์อื่นกู้ยืมเงิน

(3.5.8) ฝากหรือลงทุนอย่างอื่นตามกฎหมายสหกรณ์

(3.5.9) ให้สวัสดิการและการสงเคราะห์ตามสมควรแก่สมาชิกและครอบครัว

(3.5.10) ส่งเสริมกิจกรรมกลุ่มของสมาชิก และให้ความช่วยเหลือทางวิชาการแก่สมาชิก

(3.5.11) ขอหรือรับความช่วยเหลือทางวิชาการจากทางราชการ หน่วยงานของต่างประเทศหรือบุคคลอื่นใด

(3.5.12) จัดให้ได้มา ซื้อ ถือกรรมสิทธิ์หรือทรัพยสิทธิครอบครอง กู้ ยืม เช่า เช่าซื้อ รับโอนสิทธิการเช่าหรือสิทธิการเช่าซื้อ จำนองหรือจำนำ ขายหรือจำหน่ายด้วยวิธีอื่นใดซึ่งทรัพย์สิน และดำเนินกิจการต่าง ๆ เพื่อให้เป็นไปตามวัตถุประสงค์ที่กล่าวข้างต้น

(๔) สหกรณ์ร้านค้า

(4.1) ลักษณะของสหกรณ์ที่จะรับจดทะเบียน

สหกรณ์ที่จัดตั้งขึ้นจากการรวมตัวกันของประชาชนซึ่งเป็นผู้บริโภคเพื่อแก้ไขปัญหาความเดือดร้อนจากความต้องการซื้อสินค้าเครื่องอุปโภคบริโภคอันจำเป็นต่อการดำรงชีพ การรวบรวมผลิตภัณฑ์ของสมาชิกมาจำหน่าย เพื่อดำเนินการตามวัตถุประสงค์และขอบเขตแห่งการดำเนินกิจการของสหกรณ์ร้านค้า

(4.2) วัตถุประสงค์

* + 1. แก้ไขปัญหาความเดือดร้อนจากความต้องการสินค้าอันจำเป็นของสมาชิก
    2. ส่งเสริมและเพิ่มช่องทางการจำหน่ายสินค้าหรือผลิตภัณฑ์ของสมาชิก
    3. ส่งเสริมประโยชน์อันเกี่ยวกับการดำเนินธุรกิจการค้า
    4. ส่งเสริมการออมของสมาชิกในรูปของการถือหุ้น
    5. ปกป้อง รักษา และสร้างโอกาสทางเศรษฐกิจและสังคมให้แก่สมาชิก
    6. ส่งเสริมการเรียนรู้และการพัฒนาคุณภาพชีวิตของสมาชิกและชุมชน
    7. ร่วมมือกับสหกรณ์อื่น สันนิบาตสหกรณ์แห่งประเทศไทย ชุมนุมสหกรณ์ องค์กร ชุมชน ภาคเอกชน และหน่วยงานของรัฐเพื่อส่งเสริมและปรับปรุงกิจการของสหกรณ์

(4.3) ขอบเขตแห่งการดำเนินกิจการ ที่จะกำหนดเป็นอำนาจกระทำการของสหกรณ์ร้านค้าในข้อบังคับ

(4.3.๑) จัดหาทุนเพื่อดำเนินกิจการตามวัตถุประสงค์ของสหกรณ์ โดยวิธีการออกหุ้น การกู้ยืมเงิน รับเงินอุดหนุน หรือทรัพย์สินที่มีผู้ยกให้

(4.3.2) จัดหาสินค้าอุปโภคบริโภคที่สมาชิกต้องการมาจำหน่าย

(4.3.3) รวบรวมหรือช่วยจำหน่ายผลิตผลหรือผลิตภัณฑ์ของสมาชิก

(4.3.4) จัดให้มีสินเชื่อเพื่อการจำหน่ายสินค้าแก่สมาชิก

(4.3.5) ฝากหรือลงทุนอย่างอื่นตามกฎหมายสหกรณ์

(4.3.6) ให้สวัสดิการและการสงเคราะห์ตามสมควรแก่สมาชิกและครอบครัว

(4.3.7) ส่งเสริมกิจกรรมกลุ่มของสมาชิก

(4.3.8) ให้ความช่วยเหลือทางวิชาการแก่สมาชิก

(4.3.9) ขอหรือรับความช่วยเหลือทางวิชาการจากทางราชการ หน่วยงานของต่างประเทศหรือบุคคลอื่นใด

(4.3.10) จัดให้ได้มา ซื้อ ถือกรรมสิทธิ์หรือทรัพยสิทธิครอบครอง กู้ ยืม เช่า เช่าซื้อ รับโอนสิทธิการเช่าหรือสิทธิการเช่าซื้อ จำนองหรือจำนำ ขายหรือจำหน่ายด้วยวิธีอื่นใดซึ่งทรัพย์สิน และดำเนินกิจการต่าง ๆ เพื่อให้เป็นไปตามวัตถุประสงค์ที่กล่าวข้างต้น

(๕) สหกรณ์บริการ

(5.1) ลักษณะของสหกรณ์ที่จะรับจดทะเบียน

สหกรณ์ที่จัดตั้งขึ้นจากการรวมตัวกันของประชาชนเพื่อดำเนินการตามวัตถุประสงค์และขอบเขตแห่งการดำเนินกิจการของสหกรณ์บริการในกรณีอย่างหนึ่งอย่างใด ดังนี้

* + 1. ผู้มีอาชีพให้บริการอย่างเดียวกันหรือกลุ่มเดียวกันที่มีความเดือดร้อนจากการประกอบอาชีพ เพื่อดำเนินกิจการร่วมกันที่เกี่ยวข้องกับการประกอบอาชีพ
    2. ผู้ที่มีความเดือดร้อนและต้องการรับบริการอย่างเดียวกัน เพื่อดำเนินกิจการในการให้บริการเพื่อแก้ไขปัญหาความเดือดร้อนของสมาชิก

(5.2) วัตถุประสงค์ของสหกรณ์บริการตามข้อ (5.1.1)

* + 1. แก้ไขปัญหาและพัฒนาการประกอบอาชีพของสมาชิก
    2. ส่งเสริมประโยชน์อันเกี่ยวกับการดำเนินธุรกิจ การผลิต การค้า การบริการ และการอุตสาหกรรม อันจำเป็นที่เกี่ยวกับอาชีพหลัก และการดำรงชีวิต
    3. ส่งเสริมการออมของสมาชิก
    4. ปกป้อง รักษา และสร้างโอกาสทางเศรษฐกิจและสังคมให้แก่สมาชิก
    5. ส่งเสริมการเรียนรู้และการพัฒนาคุณภาพชีวิตของสมาชิกและชุมชน
    6. ร่วมมือกับสหกรณ์อื่น สันนิบาตสหกรณ์แห่งประเทศไทย ชุมนุมสหกรณ์ องค์กร ชุมชน ภาคเอกชน และหน่วยงานของรัฐเพื่อส่งเสริมและปรับปรุงกิจการของสหกรณ์
    7. ส่งเสริมและเผยแพร่เกี่ยวกับการประกอบอาชีพให้แก่สมาชิกและครอบครัว เพื่อให้มีอาชีพและรายได้ที่มั่นคง

(5.3) ขอบเขตแห่งการดำเนินกิจการของสหกรณ์บริการตามข้อ (5.1.1) ที่จะกำหนดเป็นอำนาจกระทำการของสหกรณ์ในข้อบังคับ

(5.3.1) จัดหาทุนเพื่อดำเนินกิจการตามวัตถุประสงค์ของสหกรณ์ โดยวิธีการ  
ออกหุ้น การรับฝากเงิน การกู้ยืมเงิน รับเงินอุดหนุนหรือทรัพย์สินที่มีผู้ยกให้

(5.3.2) จัดหาสินค้าที่จำเป็นในการประกอบอาชีพมาจำหน่ายแก่สมาชิก

(5.3.3) จัดให้มีเงินกู้หรือสินเชื่อแก่สมาชิกเพื่อการประกอบอาชีพและการ  
ดำรงชีพ หรือให้สหกรณ์อื่นกู้ยืมเงิน

(5.3.4) จัดให้มีบริการด้านต่าง ๆ ที่เกี่ยวข้อง เพื่อการประกอบอาชีพ และการดำรงชีพ

(5.3.5) ฝากหรือลงทุนอย่างอื่นตามกฎหมายสหกรณ์

(5.3.6) ให้สวัสดิการและการสงเคราะห์ตามสมควรแก่สมาชิกและครอบครัว

(5.3.7) ส่งเสริมกิจกรรมกลุ่มของสมาชิก และให้ความช่วยเหลือทางวิชาการแก่สมาชิก

(5.3.8) ขอหรือรับความช่วยเหลือทางวิชาการจากทางราชการ หน่วยงานของต่างประเทศหรือบุคคลอื่นใด

(5.3.9) จัดให้ได้มา ซื้อ ถือกรรมสิทธิ์หรือทรัพยสิทธิครอบครอง กู้ ยืม เช่า   
เช่าซื้อ รับโอนสิทธิการเช่าหรือสิทธิการเช่าซื้อ จำนองหรือจำนำ ขายหรือจำหน่ายด้วยวิธีอื่นใดซึ่งทรัพย์สิน และดำเนินกิจการต่าง ๆ เพื่อให้เป็นไปตามวัตถุประสงค์ที่กล่าวข้างต้น

(5.4) วัตถุประสงค์ของสหกรณ์บริการตามข้อ (5.1.2)

* + 1. แก้ไขปัญหาความเดือดร้อนตามความต้องการอันจำเป็นของสมาชิก
    2. ส่งเสริมการออมของสมาชิก
    3. ปกป้อง รักษา และสร้างโอกาสทางเศรษฐกิจและสังคมให้แก่สมาชิก
    4. ส่งเสริมการเรียนรู้และการพัฒนาคุณภาพชีวิตของสมาชิกและชุมชน
    5. ร่วมมือกับสหกรณ์อื่น สันนิบาตสหกรณ์แห่งประเทศไทย ชุมนุมสหกรณ์ องค์กร ชุมชน ภาคเอกชน และหน่วยงานของรัฐเพื่อส่งเสริมและปรับปรุงกิจการของสหกรณ์
    6. ส่งเสริมและเผยแพร่เกี่ยวกับการประกอบอาชีพให้แก่สมาชิกและครอบครัว เพื่อให้มีอาชีพและรายได้ที่มั่นคง

(5.5) ขอบเขตแห่งการดำเนินกิจการของสหกรณ์บริการตามข้อ (5.1.2) ที่จะกำหนดเป็นอำนาจกระทำการของสหกรณ์ในข้อบังคับ

(5.5.1) จัดหาทุนเพื่อดำเนินกิจการตามวัตถุประสงค์ของสหกรณ์ โดยวิธีการออกหุ้น การรับฝากเงิน การกู้ยืมเงิน รับเงินอุดหนุนหรือทรัพย์สินที่มีผู้ยกให้

(5.5.2) จัดหาสินค้าอุปโภคบริโภคที่จำเป็นมาจำหน่ายแก่สมาชิก

(5.5.3) จัดให้มีเงินกู้แก่สมาชิกตามข้อกำหนดอันสมควร หรือให้สหกรณ์อื่นกู้ยืมเงิน

(5.5.4) จัดให้มีบริการทั่วไปและบริการสาธารณะด้านต่าง ๆ ที่เกี่ยวข้องเพื่อให้บริการแก่สมาชิก

(5.5.5) ฝากหรือลงทุนอย่างอื่นตามกฎหมายสหกรณ์

(5.5.6) ให้สวัสดิการและการสงเคราะห์ตามสมควรแก่สมาชิกและครอบครัว

(5.5.7) ส่งเสริมกิจกรรมกลุ่มของสมาชิก และให้ความช่วยเหลือทางวิชาการแก่สมาชิก

(5.5.8) ขอหรือรับความช่วยเหลือทางวิชาการจากทางราชการ หน่วยงานของต่างประเทศหรือบุคคลอื่นใด

(5.5.9) จัดให้ได้มา ซื้อ ถือกรรมสิทธิ์หรือทรัพยสิทธิครอบครอง กู้ ยืม เช่า   
เช่าซื้อ รับโอนสิทธิการเช่าหรือสิทธิการเช่าซื้อ จำนองหรือจำนำ ขายหรือจำหน่ายด้วยวิธีอื่นใดซึ่งทรัพย์สิน และดำเนินกิจการต่าง ๆ เพื่อให้เป็นไปตามวัตถุประสงค์ที่กล่าวข้างต้น

(๖) สหกรณ์ออมทรัพย์

(6.1) ลักษณะของสหกรณ์ที่จะรับจดทะเบียน

สหกรณ์ที่จัดตั้งขึ้นจากการรวมตัวกันของบุคคลที่ประกอบอาชีพในสังกัดหน่วยงาน องค์กร หรือสถานประกอบการเดียวกัน และต้องเป็นผู้มีเงินได้รายเดือนหรือเงินได้ประจำที่หน่วยงานต้นสังกัดสามารถหักเงิน ณ ที่จ่ายให้แก่สหกรณ์ได้ เพื่อดำเนินการแก้ไขปัญหาความเดือดร้อนด้านการเงินของสมาชิก ตามวัตถุประสงค์และขอบเขตแห่งการดำเนินกิจการของสหกรณ์ออมทรัพย์

(6.2) วัตถุประสงค์

* + 1. ส่งเสริมการออมของสมาชิก
    2. ให้บริการทางการเงินแก่สมาชิก
    3. ปกป้อง รักษา และสร้างโอกาสทางเศรษฐกิจและสังคมให้แก่สมาชิก
    4. ส่งเสริมการเรียนรู้และการพัฒนาคุณภาพชีวิตของสมาชิกและชุมชน
    5. ร่วมมือกับสหกรณ์อื่น สันนิบาตสหกรณ์แห่งประเทศไทย ชุมนุมสหกรณ์ องค์กร ชุมชน ภาคเอกชน และหน่วยงานของรัฐเพื่อส่งเสริมและปรับปรุงกิจการของสหกรณ์

(6.3) ขอบเขตแห่งการดำเนินกิจการ ที่จะกำหนดเป็นอำนาจกระทำการของสหกรณ์ออมทรัพย์ในข้อบังคับ

(6.3.๑) จัดหาทุนเพื่อดำเนินกิจการตามวัตถุประสงค์ของสหกรณ์ โดยวิธีการออกหุ้น การรับฝากเงิน การกู้ยืมเงิน รับเงินอุดหนุน หรือทรัพย์สินที่มีผู้ยกให้

(6.3.2) จัดให้มีเงินกู้หรือสินเชื่อแก่สมาชิกเพื่อแก้ไขปัญหาความเดือดร้อนในการดำรงชีพ และเพื่อการเคหะ หรือให้สหกรณ์อื่นกู้ยืมเงิน

(6.3.3) ฝากหรือลงทุนอย่างอื่นตามกฎหมายสหกรณ์

(6.3.4) ให้สวัสดิการและการสงเคราะห์ตามสมควรแก่สมาชิกและครอบครัว

(6.3.5) ส่งเสริมกิจกรรมกลุ่มของสมาชิก

(6.3.6) ให้ความช่วยเหลือทางวิชาการ และเป็นที่ปรึกษาทางการเงินแก่สมาชิก

(6.3.7) ขอหรือรับความช่วยเหลือทางวิชาการจากทางราชการ หน่วยงานของต่างประเทศหรือบุคคลอื่นใด

(6.3.8) จัดให้ได้มา ซื้อ ถือกรรมสิทธิ์หรือทรัพยสิทธิครอบครอง กู้ ยืม เช่า   
เช่าซื้อ รับโอนสิทธิการเช่าหรือสิทธิการเช่าซื้อ จำนองหรือจำนำ ขายหรือจำหน่ายด้วยวิธีอื่นใดซึ่งทรัพย์สิน และดำเนินกิจการต่าง ๆ เพื่อให้เป็นไปตามวัตถุประสงค์ที่กล่าวข้างต้น

(๗) สหกรณ์เครดิตยูเนี่ยน

(7.1) ลักษณะของสหกรณ์ที่จะรับจดทะเบียน

สหกรณ์ที่จัดตั้งขึ้นจากการรวมตัวกันของประชาชนเพื่อดำเนินการตามวัตถุประสงค์และขอบเขตแห่งการดำเนินกิจการของสหกรณ์เครดิตยูเนี่ยนในกรณีอย่างหนึ่งอย่างใด ดังนี้

(7.1.1) ผู้ที่อยู่อาศัยในชุมชนเดียวกันหรือชุมชนใกล้เคียงกันไม่เกินระดับอำเภอ

(7.1.2) ผู้ประกอบอาชีพเดียวกันหรือในองค์กรหรือสถานประกอบการเดียวกันแต่ไม่มีเงินได้รายเดือนหรือมีรายได้ไม่แน่นอน

(7.1.3) กลุ่มของบุคคลที่มีความเชื่อมโยงกันตามวงสัมพันธ์อย่างใดอย่างหนึ่ง  
ทางสังคมเช่นเดียวกัน เช่น เป็นสมาชิกในสมาคมหรือมูลนิธิเดียวกัน แต่ให้กำหนดคุณสมบัติสมาชิกสหกรณ์ได้  
ไม่เกินระดับจังหวัดและเป็นวงสัมพันธ์ที่มีการพบปะหรือทำกิจกรรมร่วมกันอย่างสม่ำเสมอ

(7.2) วัตถุประสงค์

* + 1. เป็นองค์กรทางการเงินของสมาชิกและสวัสดิการชุมชน
    2. ส่งเสริมการออมของสมาชิก
    3. ปกป้อง รักษา และสร้างโอกาสทางเศรษฐกิจและสังคมให้แก่สมาชิก
    4. ส่งเสริมการเรียนรู้และการพัฒนาคุณภาพชีวิตของสมาชิกและชุมชน
    5. ร่วมมือกับสหกรณ์อื่น สันนิบาตสหกรณ์แห่งประเทศไทย ชุมนุมสหกรณ์ องค์กร ชุมชน ภาคเอกชน และหน่วยงานของรัฐเพื่อส่งเสริมและปรับปรุงกิจการของสหกรณ์

(7.3) ขอบเขตแห่งการดำเนินกิจการ ที่จะกำหนดเป็นอำนาจกระทำการของสหกรณ์เครดิตยูเนี่ยนในข้อบังคับ

(7.3.1) จัดหาทุนเพื่อดำเนินกิจการตามวัตถุประสงค์ของสหกรณ์ โดยวิธีการออกหุ้น การรับฝากเงิน การกู้ยืมเงิน รับเงินอุดหนุน หรือทรัพย์สินที่มีผู้ยกให้

(7.3.2) จัดหาปัจจัยการผลิต รวมทั้งจำหน่ายสินค้าอุปโภคบริโภคที่จำเป็นตามความต้องการของสมาชิก

(7.3.3) จัดให้มีเงินกู้หรือสินเชื่อแก่สมาชิกเพื่อการประกอบอาชีพ การดำรงชีพ และเพื่อการเคหะ หรือให้สหกรณ์อื่นกู้ยืมเงิน

(7.3.4) ฝากหรือลงทุนอย่างอื่นตามกฎหมายสหกรณ์

(7.3.5) ให้สวัสดิการและการสงเคราะห์ตามสมควรแก่สมาชิก ครอบครัว และชุมชน

(7.3.6) จัดให้มีสวัสดิการคุ้มครองการออมทรัพย์ คุ้มครองเงินกู้ของสมาชิก

(7.3.7) ส่งเสริมกิจกรรมกลุ่มของสมาชิก กลุ่มสตรีสหกรณ์ กลุ่มเยาวชนสหกรณ์

(7.3.8) ให้ความช่วยเหลือทางวิชาการ และเป็นที่ปรึกษาทางการเงินแก่สมาชิก

(7.3.9) ขอหรือรับความช่วยเหลือทางวิชาการจากทางราชการ หน่วยงานของต่างประเทศหรือบุคคลอื่นใด

(7.3.10) จัดให้ได้มา ซื้อ ถือกรรมสิทธิ์หรือทรัพยสิทธิครอบครอง กู้ ยืม เช่า เช่าซื้อ รับโอนสิทธิการเช่าหรือสิทธิการเช่าซื้อ จำนองหรือจำนำ ขายหรือจำหน่ายด้วยวิธีอื่นใดซึ่งทรัพย์สิน และดำเนินกิจการต่าง ๆ เพื่อให้เป็นไปตามวัตถุประสงค์ที่กล่าวข้างต้น

ข้อ 5 เพื่อประโยชน์และความเหมาะสมตามลักษณะของสหกรณ์ที่จะรับจดทะเบียน   
ให้นายทะเบียนสหกรณ์มีอำนาจกำหนดระเบียบเกี่ยวกับหลักเกณฑ์และเงื่อนไขในการรับจดทะเบียนจัดตั้งสหกรณ์แต่ละประเภทหรือแต่ละรูปย่อยได้เท่าที่จำเป็น รวมทั้งการกำหนดกรอบวัตถุประสงค์และอำนาจกระทำการของสหกรณ์แต่ละประเภทในข้อบังคับให้เป็นไปตามนโยบายของภาครัฐได้

ข้อ 6 บทเฉพาะกาล

1. ให้สมาชิกสหกรณ์การเกษตรและสหกรณ์ประมงที่เป็นสมาชิกสหกรณ์อยู่ก่อนกฎกระทรวงนี้ใช้บังคับแต่ยังไม่ได้ขึ้นทะเบียนเกษตรกร ยังคงเป็นสมาชิกสหกรณ์ต่อไปได้ และให้ส่วนราชการที่เกี่ยวข้องดำเนินการแนะนำให้สมาชิกสหกรณ์ขึ้นทะเบียนเกษตรกรให้ถูกต้องต่อไป
2. ให้สมาชิกสหกรณ์เครดิตยูเนี่ยนที่เป็นสมาชิกอยู่ก่อนกฎกระทรวงนี้ใช้บังคับ แต่มีคุณสมบัติไม่เป็นไปตามกฎกระทรวง ยังคงเป็นสมาชิกสหกรณ์ต่อไปได้
3. ให้สหกรณ์เคหสถาน สหกรณ์บ้านมั่นคง สหกรณ์บ้านเอื้ออาทร และสหกรณ์ที่ดำเนินการเกี่ยวกับที่อยู่อาศัยในลักษณะเดียวกัน แก้ไขเพิ่มเติมข้อบังคับเพื่อเปลี่ยนประเภทสหกรณ์เป็นสหกรณ์นิคมให้เป็นไปตามกฎกระทรวงนี้ ในคราวเดียวกับกับการปฏิบัติตามมาตรา 36 แห่งพระราชบัญญัติสหกรณ์ (ฉบับที่ 3) พ.ศ. 2562

ให้ไว้ ณ วันที่……………………………………………….

(............................................................)

รัฐมนตรีว่าการกระทรวงเกษตรและสหกรณ์